CELEX: 62012CN0590
Language: et
Date: 2012-12-17 00:00:00
Title: Kohtuasi C-590/12: Eelotsusetaotlus, mille on esitanud Amtsgericht Winsen (Luhe) (Saksamaa) 17. detsembril 2012 — Andrea Merten versus ERGO Lebensversicherung AG

16.2.2013   
            
            
               ET
            
            
               Euroopa Liidu Teataja
            
            
               C 46/17
            
         Eelotsusetaotlus, mille on esitanud Amtsgericht Winsen (Luhe) (Saksamaa) 17. detsembril 2012 — Andrea Merten versus ERGO Lebensversicherung AG
   (Kohtuasi C-590/12)
   2013/C 46/31
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Winsen (Luhe)
   
      Põhikohtuasja pooled
   
   
      Hageja: Andrea Merten
   
      Kostja: ERGO Lebensversicherung AG
   
      Eelotsuse küsimus
   
   Kas direktiivi 90/619/EMÜ (1) artikli 15 lõike 1 esimest lauset, võttes arvesse direktiivi 92/96/EMÜ (2) artikli 31 lõiget 1 artiklite 35 ja 36 redaktsioonis, koostoimes direktiivi 2002/83/EÜ (3) artikliga 32 tuleb tõlgendada nii, et sellega on vastuolus niisugune norm nagu VVG (Versicherungsvertragsgesetzes; kindlustuslepingute seadus) § 5a lõike 2 neljas lause selle 21. juuli 1994. aasta seaduse Drittes Gesetz zur Durchführung versicherungsrechtlicher Richtlinien des Rates der Europäischen Gemeinschaften (Drittes Durchführungsgesetz/EWG zum VAG; nõukogu kindlustusdirektiivide kolmas rakendusseadus) redaktsioonis, mille kohaselt lõpeb taganemisõigus või vastuväidete esitamise õigus hiljemalt üks aasta pärast esimese kindlustusmakse tasumist, isegi juhul kui kindlustusvõtjat ei ole taganemisõigusest või vastuväidete esitamise õigusest teavitatud?
   
      (1)  Nõukogu 8. novembri 1990. aasta teine direktiiv 90/619/EMÜ otsese elukindlustusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks ja muudetakse direktiivi 79/267/EMÜ (teine elukindlustusdirektiiv) (EÜT L 330, lk 50).
   
      (2)  Nõukogu 10. novembri 1992. aasta direktiiv 92/96/EMÜ otsese elukindlustusega seotud õigusnormide kooskõlastamise kohta ning millega muudetakse direktiive 79/267/EMÜ ja 90/619/EMÜ (kolmas elukindlustusdirektiiv) (EÜT L 360, lk 1).
   
      (3)  Euroopa Parlamendi ja nõukogu 5. novembri 2002. aasta direktiiv 2002/83/EÜ elukindlustuse kohta (EÜT L 345, lk 1; ELT eriväljaanne 06/06, lk 3).